Enkelte ruter kjører ekspress på deler av strekningen. Undergrunnsbanen er åpen hele døgnet, men rutene kan forandre seg noe i løpet av natten, slik at ruter som normalt kjører ekspress stopper ved alle stasjoner på nattetid for å erstatte rutene som ikke kjører hele døgnet. Linjene J og Z følger et såkalt "skip-stop"-mønster i rushtiden, slik at de hopper over annenhver stasjon (J betjener stasjonene som Z hopper over og vice versa). Tabellen under viser hovedsakelig kjøremønsteret som følges på dagtid hverdager.